Monty Python

**Monti Pajton** ili **Pajtonovci** su tvorci i glumci „Letećeg cirkusa Montija Pajtona“ (), čuvene britanske humorističke serije. Ova grupa je pored televizijske serije snimila i nekoliko filmova, veći broj muzičkih ploča, a objavili su i nekoliko knjiga i računarskih igrica i održali veći broj pozorišnih nastupa. Njihov iščašeni humor napravio je veliki uticaj na komediju, a neke od njihovih rečenica stekle su kultni status:
* *„A sad nešto potpuno drugačije...“ * ()
* *„Niko ne očekuje špansku inkviziciju!“ * ()
Neki od njih su napravili i uspešne glumačke karijere.

## Naziv
* **Monti** 
Monti je bio nadimak britanskog vojskovođe Montgomerija iz Drugog svetskog rata i odabrano je njemu u počast.
Na prostorima bivše Jugoslavije popularna je urbana legenda da je Monti Pajton bio britanski pilot koji je oborio najviše *savezničkih* aviona u Drugom svetskom ratu.
* **Pajton** 
Imenu Monti bilo je neophodno čudno prezime koje će istovremeno zvučati komično i dosadno, pa je izbor pao na Pajton (Piton).
* Ime (Monti Pajton) je trebalo da predstavlja vrlo lošeg glumačkog agenta, tip čoveka koji bi ih sastavio u zajedničku pozorišnu trupu.
* **Cirkus** 
Majkl Mils, koji je u to doba bio šef komedije na BiBiSiju, je predložio reč *cirkus* jer su to u BiBiSiju koristili kao naziv za ovu grupu momaka koja je stalno tumarala po zgradi BiBiSija poput cirkusa.
* **Leteći** 
Pridev *Leteći* su dodali članovi trupe da ne bi zvučali kao pravi cirkus, a istovremeno je postignut efekat imena vazduhoplovne jedinice iz Prvog svetskog rata.
* ... **ili nešto potpuno drugačije** 
Postoji priča da je Monti Pajton realan lik, u stvari britanski pilot koji je oborio najviše **savezničkih** aviona tokom I svetskog rata. Niko nije potvrdio ovu priču.

## Članovi Letećeg cirkusa
* Majkl Pejlin
* Teri Džouns
* Erik Ajdl
* Džon Kliz
* Grejam Čepmen
* Teri Gilijam

## Pajtonovska izdanja
### Televizija
* *[[Monty Python's Flying Circus|Monti Pajtonov leteći cirkus]]* (Monty Python's Flying Circus) (1969-1974)
:Serija kojom je započeo fenomen zvan Pajtonovci.
* *Monti Pajtonov Leteći cirkus* *(Monty Python's Fliegender Zirkus)* (1972)
:Dve posebne epizode rađene za zapadnonemačku televiziju. Prvi je bio na nemačkom, dok je drugi bio titlovan.

### Filmovi
* *[[A sada nešto potpuno drugačije]]* (And Now For Something Completely Different) (1971)
:Zbirka skečeva iz prve dve sezone televizijske serije koji su ponovo snimljeni za potrebe filma.
* *[[Monti Pajton i Sveti Gral]]* (Monty Python and the Holy Grail) (1975)
:Niskobudžetna parodija na kralja Artura i njegove vitezove okruglog stola koji u svojoj potrazi za Svetim Gralom nailaze na mnogobrojne likove.
* *[[Monty Python's Life of Brian|Žitije Brajanovo]]* (Life of Brian) (1979)
:Parodija hrišćanstva i mitova o Hristu, prikazana kroz Brajana koji je rođen na Božić u štali do one u kojoj se rodio Isus i celog života biva zamenjivan za Mesiju.
* "Monti Pajton Uživo" (Monty Python Live at the Hollywood Bowl) 1982
:Snimci raznih skečeva izvođen u holivudskom pozorištu.
* *[[Monti Pajtonov smisao života]]* (Monty Python's The Meaning of Life) (1983)
:Skečevi koji iz pajtonovskog ugla prikazuju život čoveka od nastanka i rođenja pa do smrti i posle nje.

## Vanjske veze

* Kobajagi zvanična strana Pajtonovaca, održavana od strane Erika Ajdla
* Zvanične Pajtonovske vesti 
* PythoNET 
* Monty Python Pages 
* Poreklo Montija Pajtona 
* The SOTCAA Monty Python Pages 
* BiBiSijevi članci o Pajtonovcima
* The Rutles home page
* Najava nove epizode za 2006
* Pajtonovski forumi